Diari Oficial de la Generalitat Valenciana


Sumari del DOGV 3903, del 22-12-2000 (2000/10340)

RESOLUCIÓ de 7 de novembre de 2000, del conseller d'Obres Públiques, Urbanisme i Transports, que fa referència a l'execució de la Sentència núm. 683, de 7 de juliol de 1993.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/10193


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 7 de novembre de 2000, del conseller d'Obres Públiques, Urbanisme i Transports, que fa referència a l'execució de la Sentència núm. 683, de 7 de juliol de 1993. [2000/10137]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, secció primera, el recurs núm. 1/1148/89, interposat pel Sr. Francisco Serra Marco, contra la resolució del conseller d'Obres Públiques, Urbanisme i Transports, de 2 de maig de 1989, que desestima el recurs de reposició interposat contra una altra de 28 de desembre de 1988, sobre l'aprovació definitiva del Pla General d'Ordenació Urbana de València, s'ha dictat la Sentència núm. 683, de 7 de juliol de 1993, la part dispositiva de la qual diu així:
  
?Decidim que estimem parcialment el recurs contenciós administratiu interposat pel Sr. Francisco Serra Marco contra la resolució del conseller d'Obres Públiques, Urbanisme i Transports de la Generalitat Valenciana, per la qual s'aprovava, amb determinades condicions el Projecte de Revisió i Adaptació del PGOU de València, declarem contraris a dret, anul·lem i deixem sense efecte: a) l'apartat segon de la part dispositiva de l'esmentada resolució de 28-12-88; b) l'article 3.18 de les Normes Urbanístiques del Pla General, i desestimem el recurs quant a la resta de peticions del demandant.-
  
Vista la Sentència de 23 de desembre de 1999, de la secció cinquena de la Sala Contenciosa Administrativa del Tribunal Suprem, dictada en el recurs de cassació núm. 7234/1993, per la qual s'acorda:
  
?Que hem de declarar i declarem que no pertoquen els recursos de cassació interposats pel lletrat de la Comunitat Valenciana, en la representació i defensa que té, pel procurador dels tribunals el Sr. Luis Pulgar Arroyo, en representació de l'Ajuntament de València, i pel procurador el Sr. Manuel Ogando Cañizares, en nom i representació del Sr. Francisco Serra Marco, contra la Sentència dictada el 7 de juliol de 1993, per la secció primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 1148/1989 i imposem expressament als recurrents les costes del present recurs.-
  
Per això, aquesta Conselleria d'Obres Públiques, Urbanisme i Transports, de conformitat amb el que estableixen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els propis termes l'esmentada Sentència ferma núm. 683, de 7 de juliol de 1993, del Tribunal Superior de Justícia de la Comunitat Valenciana.
  
València, 7 de novembre de 2000.- El conseller d'Obres Públiques, Urbanisme i Transports: José Ramón García Antón.